Deċiżjoni tal-Kunsill tat- 22 ta' Diċembru 2004 dwar il-konklużjoni tal-Ftehim fl-għamla ta' Skambju ta' Ittri bejn il-Komunità Ewropea u l-Organizzazzjoni għall-Ħelsien tal-Palestina (PLO) f'isem l-Awtorità Palestinjana tax-Xatt tal-Punent u l-Medda ta' Gaża, dwar miżuri ta' liberalizzazzjoni reċiproċi u l-bdil tal-Protokolli 1 u 2 mal-Ftehim ta' Assoċjazzjoni Temporanju KE-Awtorità Palestinjana



Official Journal L 002 , 05/01/2005 P. 0004 - 0005

Official Journal L 159 , 13/06/2006 P. 0001 - 0002



Deċiżjoni tal-Kunsill tat- 22 ta' Diċembru 2004 dwar il-konklużjoni tal-Ftehim fl-għamla ta' Skambju ta' Ittri bejn il-Komunità Ewropea u l-Organizzazzjoni għall-Ħelsien tal-Palestina (PLO) f'isem l-Awtorità Palestinjana tax-Xatt tal-Punent u l-Medda ta' Gaża, dwar miżuri ta' liberalizzazzjoni reċiproċi u l-bdil tal-Protokolli 1 u 2 mal-Ftehim ta' Assoċjazzjoni Temporanju KE-Awtorità Palestinjana (2005/4/KE) IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133, flimkien ma' l-ewwel sentenza ta' l-Artikolu 300(2), tiegħu, Wara li kkunsidra l-proposta mill-Kummissjoni, Billi: (1) L-Artikolu 12 tal-Ftehim ta' Assoċjazzjoni Temporanju Ewro-Mediterranju dwar il-kummerċ u l-kooperazzjoni bejn il-Komunità Ewropea, fuq naħa waħda, u l-Organizzazzjoni għall-Ħelsien tal-Palestina, li qed tirrappreżenta lill-Awtorità Palestinjana tax-Xatt tal-Punent u l-Medda ta' Gaża (minn issa 'l quddiem "l-Awtorità Palestinjana"), fuq in-naħa l-oħra [1] (minn issa 'l quddiem "il-Ftehim ta' Assoċjazzjoni Temporanju") fis-seħħ sa mill- 1 ta' Lulju 1997, jiddikjara li l-Komunità u l-Awtorità Palestinjana għandhom jistabbilixxu b'mod progressiv liberalizzazzjoni akbar ta', fost l-oħrajn, il-kummerċ tagħhom fi prodotti agrikoli. Barra minn hekk l-Artikolu 14 jistipula li, mill- 1 ta' Jannar 1999, il-Komunità u l-Awtorità Palestinjana għandhom jiflu s-sitwazzjoni sabiex jistabbilixxu l-miżuri ta' liberalizzazzjoni li, skond l-għan previst fl-imsemmi Artikolu 12, għandhom jiġu applikati mill-Komunità u l-Awtorità Palestinjana mill- 1 ta' Jannar 2000. (2) Il-Kummissjoni, f'isem il-Komunità, innegozjat Ftehim fl-għamla ta' Skambju ta' Ittri bil-ħsieb li jinbidlu l-Protokolli 1 u 2 mal-Ftehim ta' Assoċjazzjoni Temporanju. (3) Il-miżuri meħtieġa għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat- 28 ta' Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni [2]. IDDEĊIEDA KIF ĠEJ: Artikolu 1 Il-Ftehim fl-għamla ta' Skambju ta' Ittri bejn il-Komunità Ewropea u l-Organizzazzjoni għall-Ħelsien tal-Palestina (PLO) f' isem l-Awtorità Palestinjana tax-Xatt tal-Punent u l-Medda ta' Gaża, dwar miżuri ta' liberalizzazzjoni reċiproka u l-bdil tal-Protokolli 1 u 2 mal-Ftehim ta' Assoċjazzjoni Temporanju bejn il-Komunità Ewropea u l-Organizzazzjoni għall-Ħelsien tal-Palestina, qiegħed hawn jiġi approvat f'isem il-Komunità. It-test tal-Ftehim jinsab mehmuż ma' din id-Deċiżjoni. Artikolu 2 L-miżuri ta' implimentazzjoni meħtieġa għall-Protokolli 1 u 2 qed jiġu adottati skond il-proċedura prevista fl-Artikolu 3. Artikolu 3 1. Il-Kummissjoni għandha tkun assistita mill-kumitati stabbiliti bis-saħħa tad-dispożizzjonijiet korrispondenti tar-regolamenti dwar l-organizzazzjoni komuni tas-swieq jew mill-Kumitat tal-Kodiċi Doganali stabbilit bl-Artikolu 248a tar-Regolament tal-Kunsill (KEE) Nru 2913/92 tat- 12 ta' Ottubru 1992 li jistabbilixxi l-Kodiċi Doganali tal-Komunità [3]. 2. Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE. Il-perjodu stabbilit fl-Artikolu 4(3) tad-Deċiżjoni 1999/468/KE għandu jkun iffissat għal xahar. 3. Il-Kumitati għandhom jadottaw ir-Regoli ta' Proċedura tagħhom. Artikolu 4 Il-President tal-Kunsill qiegħed hawn jiġi awtorizzat jaħtar il-persuna bis-setgħa li tiffirma l-Ftehim b'mod li jorbot lill-Komunità. Magħmula fi Brussel, nhar it- 22 ta' Diċembru 2004. Għall-Kunsill Il-President C. Veerman [1] ĠU L 187, 16.7.1997, p. 3. [2] ĠU L 184, 17.7.1999, p. 23. [3] ĠU L 302, 19.10.1992, p. 1. Regolament kif l-aħħar amendat bir-Regolament (KE) Nru 60/2004 tal-Kummissjoni (ĠU L 9, 15.1.2004, p. 8). -------------------------------------------------- Ftehim fl-għamla ta' skambju ta' ittri bejn il-Komunità Ewropea u l-Organizzazzjoni għall-Ħelsien tal-Palestina (PLO) f' isem l-Awtorità Palestinjana tax-xatt tal-punent u l-Medda ta' Gaża, dwar miżuri reċiproċi ta' liberalizzazzjoni u l-bdil tal-Protokolli 1 u 2 MAL-Ftehim ta' Assoċjazzjoni Temporanju ke-Awtorità Palestinjana A. Ittra mill-Komunità Sinjur, Ninsab onorat li qed nirreferi għan-negozjati li seħħu taħt l-Artikolu 12 tal-Ftehim ta' Assoċjazzjoni Temporanju Ewro-Mediterranju li jistabbilixxi assoċjazzjoni bejn il-Komunità Ewropea, fuq naħa waħda, u l-Organizzazzjoni għall-Ħelsien tal-Palestina (PLO), li qed tirrappreżenta lill-Awtorità Palestinjana tax-Xatt tal-Punent u l-Medda ta' Gaża (minn issa 'l quddiem "l-Awtorità Palestinjana"), fuq in-naħa l-oħra (minn issa 'l quddiem "il-Ftehim ta' Assoċjazzjoni Temporanju"), fis-seħħ sa mill- 1 ta' Lulju 1997, li jiddikjara li l-Komunità u l-Awtorità Palestinjana għandhom jistabbilixxu b'mod progressiv liberalizzazzjoni akbar, fost l-oħrajn, tal-kummerċ tagħhom fi prodotti agrikoli ta' interess għaż-żewġ partijiet. Dawn in-negozjati saru skond id-dispożizzjonijiet ta' l-Artikolu 14, li jistipula li, mill- 1 ta' Jannar 1999, il-Komunità u l-Awtorità Palestinjana għandhom jiflu s-sitwazzjoni sabiex jistabbilixxu l-miżuri ta' liberalizzazzjoni li jridu jiġu applikati mill-Komunità u l-Awtorità Palestinjana mill- 1 ta' Jannar 2000, skond l-għan previst fl-imsemmi Artikolu 12. Fil-konklużjoni tan-negozjati, iż-żewġ Partijiet qablu fuq dan li ġej: 1. Il-Protokolli 1 u 2 mal-Ftehim ta' Assoċjazzjoni Temporanju u l-Annessi tagħhom għandhom jinbidlu bil-Protokolli 1 u 2 u l-annessi tagħhom li jidhru fl-Annessi I u II ma' dan l-Iskambju ta' Ittri; 2. Il-Ftehim fl-għamla ta' Skambju ta' Ittri bejn il-Komunità u l-Awtorità Palestinjana anness mal-Ftehim ta' Assoċjazzjoni Temporanju, relatat mal-Protokoll 1 u li jirrigwarda l-importazzjoni fil-Komunità ta' fjuri maqtugħin friski u blanzuni tal-fjuri li jaqgħu taħt is-sottotitolu 0603 10 tat-Tariffi Doganali Komuni, huwa permezz ta' dan imħassar; 3. Mhux aktar tard mill-2007, il-Komunità u l-Awtorità Palestinjana se jeżaminaw is-sitwazzjoni bil-ħsieb li jiddeterminaw il-miżuri ta' liberalizzazzjoni li jridu jiġu applikati mill-Komunità u l-Awtorità Palestinjana mill- 1 ta' Jannar 2008, skond l-għan stabbilit fl-Artikolu 12 tal-Ftehim ta' Assoċjazzjoni Temporanju. Id-dispożizzjonijiet ta' dan il-Ftehim fl-għamla ta' skambju ta' ittri għandhom ikunu applikabbli mill- 1 ta' Jannar 2005. Inkun grat jekk tkun tista tinfurmani bil-qbil tal-Gvern tiegħek ma' dan li jidher hawn fuq. Għoddni tiegħek, F'isem il-Kunsill ta' l-Unjoni Ewropea B. Ittra mill-Awtorità Palestinjana Sinjur, Ninsab onorat li qed nibgħatlek riċevuta għall-ittra tiegħek bid-data tal-lum, li tgħid dan li ġej: "Ninsab onorat li qed nirreferi għan-negozjati li seħħu taħt l-Artikolu 12 tal-Ftehim ta' Assoċjazzjoni Temporanju Ewro-Mediterranju bejn il-Komunità Ewropea, fuq naħa waħda, u l-Organizzazzjoni għall-Ħelsien tal-Palestina (PLO), f' isem l-Awtorità Palestinjana tax-Xatt tal-Punent u l-Medda ta' Gaża (minn issa 'l quddiem "l-Awtorità Palestinjana"), fuq in-naħa l-oħra (minn issa 'l quddiem "il-Ftehim ta' Assoċjazzjoni Temporanju"), fis-seħħ sa mill- 1 ta' Lulju 1997, li jiddikjara li l-Komunità u l-Awtorità Palestinjana għandhom jistabbilixxu b'mod progressiv liberalizzazzjoni akbar, fost l-oħrajn, tal-kummerċ tagħhom fi prodotti agrikoli ta' interess għaż-żewġ partijiet. Dawn in-negozjat saru skond id-dispożizzjonijiet ta' l-Artikolu 14, li jistipola li, mill- 1 ta' Jannar 1999, il-Komunità u l-Awtorità Palestinjana għandhom jiflu s-sitwazzjoni sabiex jistabbilixxu l-miżuri ta' liberalizzazzjoni li jridu jiġu applikati mill-Komunità u l-Awtorità Palestinjana mill- 1 ta' Jannar 2000, skond l-għan previst fl-imsemmi Artikolu 12. Fil-konklużjoni tan-negozjati, iż-żewġ Partijiet qablu fuq dan li ġej: 1. Il-Protokolli 1 u 2 mal-Ftehim ta' Assoċjazzjoni Temporanju u l-Annessi tagħhom għandhom jinbidlu bil-Protokolli 1 u 2 u l-annessi tagħhom li jidhru fl-Annessi I u II ma' dan l-Iskambju ta' Ittri. 2. Il-Ftehim fl-għamla ta' Skambju ta' Ittri bejn il-Komunità u l-Awtorità Palestinjana anness mal-Ftehim ta' Assoċjazzjoni Temporanju, relatat mal-Protokoll 1 u li jikkonċerna l-importazzjoni fil-Komunità ta' fjuri maqtugħin friski u blanzuni tal-fjuri li jaqgħu taħt is-subtitolu 0603 10 tat-Tariffi Doganali Komuni, huwa permezz ta' dan imħassar; 3. Mhux aktar tard mill-2007, il-Komunità u l-Awtorità Palestinjana se jeżaminaw is-sitwazzjoni bil-ħsieb li jiddeterminaw il-miżuri ta' liberalizzazzjoni li jridu jiġu applikati mill-Komunità u l-Awtorità Palestinjana mill- 1 ta' Jannar 2008, skond l-għan stabbilit fl-Artikolu 12 tal-Ftehim ta' Assoċjazzjoni Temporanju. Id-dispożizzjonijiet ta' dan il-Ftehim fl-għamla ta' skambju ta' ittri għandhom ikunu applikabbli mill- 1 ta' Jannar 2005. Inkun grat jekk tkun tista tinfurmani bil-qbil tal-Gvern tiegħek ma' dan li jidher hawn fuq." . Nista' ninfurmak bil-qbil ta' l-Awtorità Palestinjana mal-kontenut ta' din l-ittra. Għoddni tiegħek, Għall-Awtorità Palestinjana -------------------------------------------------- ANNESS I PROTOKOLL NRU 1 dwar l-arranġamenti applikabbli għall-importazzjoni fil-Komunità ta' prodotti agrikoli li joriġinaw fix-Xatt tal-Punent u l-Medda ta' Gaża 1. Il-prodotti elenkati fl-Anness, li joriġinaw fix-Xatt tal-Punent u l-Medda ta' Gaża għandhom jitħallew jiġu importati fil-Komunità, skond il-kundizzjonijiet inklużi minn hawn 'il quddiem u fl-Anness. a) Id-dazji doganali jitneħħew jew jitnaqqsu għall-livell kif indikat fil-kolonna "a". b) Għal ċerti prodotti, li għalihom it-Tariffa Doganali Komuni tipprevedi l-applikazzjoni ta' dazju ad valorem u dazju speċifiku, ir-rati ta' tnaqqis, indikati fil-kolonni "a" u "ċ", japplikaw biss għad-dazju ad valorem. Madanakollu, għall-prodott taħt il-kodiċi 150910, it-tnaqqis tad-dazju japplika għad-dazju speċifiku. c) Għal ċerti prodotti, id-dazji doganali jitneħħew fil-limitu tal-kwoti tariffarji elenkati għal kull wieħed minnhom f'kolonna "b"; il-kwoti tariffarji għandhom japplikaw fuq bażi annwali mill-1 ta' Jannar sal-31 ta' Diċembru, sakemm ma jkunx speċifikat mod ieħor. d) Għall-kwantitajiet importati li jaqbżu l-kwoti, id-dazji doganali komuni jiġu, skond il-prodott konċernat, applikati b'mod sħiħ jew imnaqqsa, kif indikat fil-kolonna "c". 2. Għal ċerti prodotti, l-eżenzjoni mid-dazji doganali tingħata fil-kwantitajiet tal-kwadru ta' referenza kif indikati fil-kolonna "d". Jekk il-volum ta' importazzjoni ta' wieħed minn dawn il-prodotti jaqbeż il-kwantità ta' referenza, il-Komunità, wara li tikkonsidra eżami annwali tal-flussi kummerċjali li hi għandha twettaq, tista' tagħmel il-prodott in kwistjoni suġġett għal kwota tariffarja Komunitarja, li l-volum tagħha għandu jkun ugwali għall-kwantità ta' referenza. F'dak il-każ, għall-kwantitajiet importati li jaqbżu l-kwota, id-dazju doganali komuni jiġi, skond il-prodott konċernat, applikat b'mod sħiħ jew imnaqqas għall-livell indikat fil-kolonna "ċ". 3. Għall-ewwel sena ta' applikazzjoni, il-volumi tal-kwoti tariffarji u l-kwantitajiet ta' referenza għandhom jiġu kkalkulati bħala pro rata tal-volumi bażiċi, b'kunsiderazzjoni tal-parti mill-perjodu li tkun skadiet qabel id-data tad-dħul fis-seħħ ta' dan il-ftehim. 4. Għal xi prodotti elenkati fl-Anness, il-volum tal-kwota tariffarja jiżdied bid-doppju tal-kwantita prevista fil-kolonna "e". L-ewwel żieda isseħħ fid-data li fiha kull kwota tariffarja tingħata għat-tieni darba. ANNESS MAL-PROTOKOLL NRU 1 Kodiċi NM [1] | Deskrizzjoni [2] | Tnaqqis tad-dazju doganali MFN (%) [3] | Kwoti tariffarji (t, sakemm mhux indikat mod ieħor) | Tnaqqis tad-dazji doganali MFN 'il hinn mill-kwota tariffarja attwali jew possibbli (%) [3] | Kwantità ta' referenza (t, sakemm mhux indikat mod ieħor) | Disposiz-zjonijiet speċifiċi | a | b | ċ | d | e | 04090000 | Għasel naturali | 100 | 500 | 0 | | punt 4 - żieda annwali ta' 250 t | ex060310 | Fjuri maqtugħin u blanzuni tal-fjuri, friski | 100 | 2000 | 0 | | punt 4 - żieda annwali ta' 250 t | 07020000 | Tadam, frisk jew imkessaħ, mill-1 ta' Diċembru sal-31 ta' Marzu | 100 | | 60 | 2000 | | ex070310 | Basal, frisk jew imkessaħ, mill-15 ta' Frar sal-15 ta' Mejju | 100 | | 60 | | | 07093000 | Brunġiel, frisk jew imkessaħ, mill-15 ta' Jannar sat-30 ta' April | 100 | | 60 | 3000 | | ex070960 | Frott tal-ġeneru Capsicum jew tal-ġeneru Pimenta, frisk jew imkessaħ: | | | | | | 07096010 | Bżar ħelu | 100 | | 40 | 1000 | | 07096099 | Oħrajn | 100 | | 80 | | | 07099070 | Qara bagħli, friski jew imkessħin, mill-1 ta' Diċembru sa l-aħħar ta' Frar | 100 | | 60 | 300 | | ex07099090 | Basal salvaġġ ta' l-ispeċi Muscari comosum, frisk jew imkessaħ, mill-15 ta' Frar sal-15 ta' Mejju | 100 | | 60 | | | 07108059 | Frott tal-ġeneru Capsicum jew Pimenta, għajr għall-bżar ħelu, nej jew imsajjar permezz tal-fwar jew togħllija fl-ilma, iffriżat | 100 | | 80 | | | 07119010 | Frott tal-ġeneru Capsicum jew Pimenta, għajr għall-bżar ħelu, ippriżervat b'mod proviżorju iżda mhux adattat għall-konsum immedjat f'dak l-istat | 100 | | 80 | | | 07123100 07123200 07123300 07123900 | Faqqiegħ, wood ears (Auricularia spp.), jelly fungi (Tremella spp.) u tartuf, imnixxfin | 100 | 500 | 0 | | | ex080510 | Larinġ, frisk | 100 | | 60 | 25000 | | ex080520 | Mandolin (inklużi tanġerini u satsumi); klementini, wilkings u razez imħallta taċ-ċitru simili, friski | 100 | | 60 | 500 | | 08054000 | Grejpfrut | 100 | | 80 | | | ex08055010 | Lumi (Citrus limon, Citrus limonum), frisk | 100 | | 40 | 800 | | 08061010 | Għeneb frisk għall-ikel, mill-1 ta' Frar sa l-14 ta' Lulju | 100 | 1000 | 0 | | punt 4 - żieda annwali ta' 500 t | 08071900 | Bettiegħ (eskluż id-dulliegħ), frisk, mill-1 ta' Novembru sal-31 ta' Mejju | 100 | | 50 | 10000 | | 08101000 | Frawli frisk, mill-1 ta' Novembru sal-31 ta' Marzu | 100 | 2000 | 0 | | punt 4 - żieda annwali ta' 500 t | 08129020 | Larinġ, ippriservat b'mod proviżorju, iżda mhux adattat għall-konsum immedjat f'dak l-istat | 100 | | 80 | | | 09042030 | Frott tal-ġeneru Capsicum jew tal-ġeneru Pimenta, għajr għall-bżar ħelu, imnixxef, la misħuq u lanqas mitħun | 100 | | 80 | | | 150910 | Żejt verġni taż-żebbuġa | 100 | 2000 | 0 | | punt 4 - żieda annwali ta' 500 t | 20019020 | Frott tal-ġeneru Capsicum, għajr għall-bżar ħelu jew piment, ippreparat jew ippriservat bil-ħall jew bl-aċidu aċetiku | 100 | | 80 | | | 20059010 | Frott tal-ġeneru Capsicum, għajr għall-bżar ħelu jew piment, ippreparat jew ippriservat b'mod ieħor milli bil-ħall jew bl-aċidu aċetiku, mhux iffriżat | 100 | | 80 | | | [1] Kodiċi NM li jikkorrispondu mar-Regolament (KE) Nru 1789/2003 (ĠU L 281, 30.10.2003, p. 1). [2] Mingħajr preġudizzju għar-regoli dwar l-interpretazzjoni tan-nomenklatura magħquda, id-deskrizzjoni tal-prodotti hija meqjusa bħala waħda indikattiva biss, bl-iskema preferenzjali tiġi ddeterminata, għall-għanijiet ta' dan l-Anness, permezz tal-kopertura tal-kodiċi NM. Fejn kodiċi ex NM huma indikati, l-iskema preferenzjali trid tkun iddeterminata bl-applikazzjoni tal-kodiċi NM u d-deskrizzjoni korrispondenti meħudin flimkien. [3] It-tnaqqis tad-dazju japplika biss għal dazji doganali ad valorem. Madanakollu, għall-prodott taħt il-kodiċi 150910, it-tnaqqis tad-dazju japplika għad-dazju speċifiku. -------------------------------------------------- ANNESS II PROTOKOLL NRU 2 dwar l-arranġamenti applikabbli għall-importazzjoni fix-Xatt tal-Punent u l-Medda ta' Gaża ta' prodotti agrikoli li joriġinaw fil-Komunità 1. Il-prodotti elenkati fl-Anness, li joriġinaw fil-Komunità għandhom jitħallew jiġu importati fix-Xatt tal-Punent u l-Medda ta' Gaża, skond il-kondizzjonijiet inklużi minn hawn 'il quddiem u fl-Anness. 2. Id-dazji ta' l-importazzjoni fuq prodotti importati jew jitneħħew inkella jitnaqqsu sal-livell indikat fil-kolonna "a", fil-limitu tal-kwota tariffarja annwali mniżżla fil-kolonna "b", u suġġetti għad-disposizzjonijiet speċifiċi indikati fil-kolonna "ċ". 3. Għall-kwantitajiet importati li jaqbżu l-kwoti tariffarji, id-dazji doganali ġenerali applikati għal terzi pajjiżi għandhom japplikaw, suġġetti għad-disposizzjonijiet speċifiċi indikati fil-kolonna "ċ". 4. Għall-ewwel sena ta' applikazzjoni, il-volumi tal-kwoti tariffarji u l-kwantitajiet ta' referenza għandhom jiġu kalkolati bħala pro rata tal-volumi bażiċi, b'kunsiderazzjoni tal-parti mill-perjodu li tkun skadiet qabel id-data tad-dħul fis-seħħ ta' dan il-protokoll. ANNESS MAL-PROTOKOLL NRU 2 Kodiċi NM | Deskrizzjoni | Dazju (%) | Kwoti tariffarjiet sakemm mhux indikat mod ieħor | Disposiz-zjonijiet speċifiċi | a | b | ċ | 01029071 | Annimali bovini ħajjin, ta' piż li ma jaqbiżx it-300 kg, għall-qatla, għajr għoġla u baqar | 0 | 300 | | 02023090 | Laħam ta' annimali bovini, bla għadam esklużi l-partjiet ta' quddiem, partijiet imsejħa "kompensati", il-ħawsla, qatgħat mill-għonq sal-kustilji, mill-ispalla u mis-sidra, iffriżat | 0 | 200 | | 02062200 | Fwied tajjeb għall-ikel ta' annimali bovini ffriżat | 0 | 100 | | 0406 | Ġobon u baqta | 0 | 200 | | 04070019 | Bajd tat-tjur ta' l-irziezet għat-tfaqqis, għajr dawk tad-dundjani jew wiżż | 0 | 120000 biċċa | | 11010015 | Tqiq tal-qamħ komuni u spelt | 0 | 13000 | | 23099099 | Preparazzjonijiet oħrajn tat-tip użati fl-għalf ta' l-annimali | 2 | 100 | | --------------------------------------------------